Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, desgaitasuna duten pertsonentzat irisgarriak diren abisu- eta ebakuazio-prozedurak sartu diren erabilera edo konkurrentzia publikoko eraikin, establezimendu eta instalazioen larrialdi- eta ebakuazio-planetan.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, sartu al dira desgaitasuna duten pertsonentzat irisgarriak diren abisu- eta ebakuazio-prozedurak erabilera edo konkurrentzia publikoko eraikin, establezimendu eta instalazioen larrialdi- eta ebakuazio-planetan?

2.- Zeinetan eta noiz?

Iruñean, 2022ko abenduaren 13an

Foru parlamentaria: Jorge Esparza Garrido